Document ID: /roh_data/filtered/fineweb-2-filterrobots_roh.jsonl.gz/54322

Obama tema che questas mesiras retardeschan da serrar la praschun. Avant in mais ha Obama perquai anc bloccà il preventiv cun ses veto.
Igl è temp da terminar il chapitel Guantanamo
Sco il president american ha ditg, flaivlentia il mantegniment da la praschun a Guantanamo il renum dals Stadis Unids en il mund. Il champ dovria resursas, fetschia donn a relaziuns tar impurtants alliads ed animeschia extremists violents.
Per il congress saja quai uss il temp da terminar la resistenza e da serrar il chapitel istoric, uschia Obama.Tenor indicaziuns d’Obama han ins fin uss reducì il dumber da praschuniers per 85%.
RR novitads 06:00